Document ID: 32006R1833

KOMMISSIONENS FORORDNING (EF) Nr. 1833/2006
af 13. december 2006
om den statistiske lande- og områdefortegnelse for Fællesskabets udenrigshandel og for samhandelen mellem dets medlemsstater
(EØS-relevant tekst)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1172/95 af 22. maj 1995 om statistikker over Fællesskabets og dets medlemsstaters udveksling af goder med tredjelande (1), særlig artikel 9, og
ud fra følgende betragtninger:
(1)
I Kommissionens forordning (EF) nr. 750/2005 af 18. maj 2005 om den statistiske lande- og områdefortegnelse for Fællesskabets udenrigshandel og for samhandelen mellem dets medlemsstater (2), fastlægges den version af fortegnelsen, der gælder pr. 1. juni 2005.
(2)
Bogstavkoden for lande og områder bør baseres på den gældende ISO-alfa-2-standard, i det omfang den er i overensstemmelse med kravene i fællesskabslovgivningen og Fællesskabets statistikbehov. Der er i Kommissionens forordning (EF) nr. 2286/2003 af 18. december 2003 om ændring af forordning (EØF) nr. 2454/93 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (3) fastsat en overgangsperiode i forbindelse med tilpasningen af edb-baserede toldsystemer. Denne periode er ved at udløbe, og det er derfor ikke længere nødvendigt at anvende de numeriske koder sideløbende med bogstavkoderne.
(3)
Montenegro er blevet en selvstændig stat.
(4)
Der bør derfor fastlægges en ny version af fortegnelsen for at tage hensyn til disse nye forhold og til nogle ændringer i forbindelse med visse koder.
(5)
Foranstaltningerne i denne forordning er i overensstemmelse med udtalelse fra Udvalget for Statistikker over Udveksling af Goder med Tredjelande -
UDSTEDT FØLGENDE FORORDNING:
Artikel 1
Den pr. 1. januar 2007 gældende version af den statistiske lande- og områdefortegnelse for Fællesskabets udenrigshandel og for samhandelen mellem dets medlemsstater findes i bilaget.
Artikel 2
Denne forordning træder i kraft den 1. januar 2007.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 13. december 2006.

Labels: 3
19